OzLabs/hebrew-wiki-articles huggingface dataset:
VoisFarsi

סמליל התחנה כ"כאן פרסית" (2017)
VoisFarsi (בפרסית: فارسی صدای اسرائیل, לשעבר "כאן פרסית") הייתה תחנת רדיו ישראלית ממלכתית בבעלות תאגיד השידור הישראלי, ששידרה בפרסית ליהדות איראן.

==היסטוריה==
ב-10 במאי 2017 נסגרה חטיבת קול ישראל בפרסית כחלק מתהליכי סגירת רשות השידור כולה. עד אותה עת, שודרו תוכניות בפרסית בתחנות הרדיו רשת ה' ורק"ע של קול ישראל. בחודש לאחר התחלת פעילות התאגיד הופעלו מחדש שידורי החטיבה תחת השם "כאן פרסית", אך אלו הופסקו עד מהרה בעקבות עזיבת שדרנית התחנה.

בעקבות פנייה של מערך ההסברה הלאומי, בתאגיד השידור חזרו והפעילו את התחנה תחת השם "VoisFarsi", החל מ-17 בינואר 2018.

בשנת 2020 הוחלט על סגירת התחנה כחלק מקיצוצים בתאגיד כאן.

==השידורים==
בתחנה שודרה תוכנית יומית (בימים א'-ה'), ב-17:00 שעון ישראל. שידורים אלו הועברו בלווין Hotbird, והועלו אחר כך גם לאינטרנט.

במקביל לשידורי הרדיו של התחנה, פעל גם אתר אינטרנט שפרסם כתבות חדשותיות בשעות היום. הכתבות הופצו ברשתות החברתיות פייסבוק וטוויטר. האתר היווה חידוש, שכן בימי רשות השידור התחנה שידרה אך ורק תוכניות ברדיו. הפעילות באתר וברשתות החברתיות הופסקה ב-2020, כשנסגרה התחנה.

==מטרות==
מטרותיה המוצהרות של התחנה הן:
*לפרסם ידיעות חדשותיות מדויקות הקשורות לאיראן, ישראל והמזרח התיכון כולו.
*לפנות גם לצעירי איראן (אשר מהווים רוב באוכלוסייה) בשידוריהם וגם לצופים הוותיקים המבוגרים יותר.
*ליצור "גשר" המחבר בין איראן לישראל, כתגובת נגד לתעמולה האנטי-ישראלית של איראן.

==קישורים חיצוניים==

* [http://farsi.kan.org.il/ התחנה באתר] תאגיד השידור הישראלי
* 

==הערות שוליים==

קטגוריה:קול ישראל
פרסית
קטגוריה:תקשורת המונים בפרסית
קאיו

קאיו (באנגלית: Caillou) היא סדרת טלוויזיה קנדית לילדים המבוססת על סדרת ספרי ילדים מאת הלן דספוטו .

הסדרה שודרה במקור ב-15 בספטמבר 1997 בערוץ PBS Kids. בישראל הסדרה שודרה בדיבוב לעברית בין השנים 2002-2013 בערוץ הופ!; בשנת 2017 דובבה מחדש, ומאז היא משודרת בערוץ JimJam אבל לפני ששודרה ב-jimjam הסדרה שודרה בערוץ לולי בשידורים חוזרים. הסדרה היא בת 5 עונות ו-144 פרקים באורך 7 דקות כל אחד.
בשנת 2023 נעשה אתחול לסדרה והיא שודרה בתלת־ממד. כל הפרקים החדשים משודרים בעברית בערוץ הופ! 

כמה מספרי הסדרה תורגמו לעברית תחת השם "תותי".

== עלילה ==
הסדרה עוקבת אחר ילד בן ארבע בשם קאיו, אשר מלווה בכל פרק בשירים ועוסק בנושאים יומיומיים.

== דמויות ==
*קאיו (Caillou) - בן ארבע, הדמות הראשית בסדרה. הוא ילד ממוצע, קירח, עם אהבה למכונות כגון ספינות, טילים ומטוסים.
*רותי (Rosie) - אחותו הצעירה של קאיו, שהיא פעוטה טיפוסית. לפעמים מתעמתת רותי עם קאיו, אך הם עדיין אוהבים אחד את השנייה.
*דוריס (Doris) - אמא של קאיו. עקרת בית, עסוקה רוב הזמן במטלות הבית, וקאיו מדי פעם עוזר לה עם מטלות שונות.
*בוריס (Boris) - אבא של קאיו. עובד מדי פעם על פרויקטים מסביב לבית. באחד מהפרקים הוא מספר שעבד פעם במסעדה והכין פיצות.

== מדבבים ==
במאי הדיבוב בעברית היו אפי בן ישראל וגדי לוי, ומפיקות הדיבוב היו ענבר שטגר עזרא, אסנת סדן וגלי נשר.
{| class="wikitable plainrowheaders" style="text-align:center;"
! |שם הדמות
! |שם המדבב/ת בעברית
|-
|קאיו
|אליענה מגון (2002)לני קפלן (2009)איילה פלדמן (2002-2009)
|-
|מספרת
|גאולה נוני (2002-2009)סיגל סמברג (2013)
|-
|אמא
|חגית שמלי (2002-2009)רונה בקרמן (2013)
|-
|אבא
|גיל קפטן
|-
|סבא
|עמי מנדלמן
|-
|אוריה
|יהלי ניב ושלר
|-
|רותי
|הילה לוי
|-
|הגננת סימה
|עדי בן ישראל
|-
|בנה של המספרת
|לירון זייד (2002)תימור שפיר (2009)
|-
|בתה של המספרת
|משי קלינשטיין
|}
בדיבוב העברי דיבבו גם איתי תורן, אפי בן ישראל, נועם קלינשטיין, עמית נחום, רועי ניב, בר סביר, גדי לוי, טליה ברקאי, יובל ירושלמי, מיכאל בושרי, נדב ירושלמי, עדי לרנר ותמי ברק.

== שידור ==

==קישורים חיצוניים==
* 

קטגוריה:סדרות טלוויזיה קנדיות לילדים
קטגוריה:סדרות הנפשה קנדיות
קטגוריה:סדרות PBS Kids
קטגוריה:JimJam: סדרות
קטגוריה:ערוץ לולי: סדרות
קטגוריה:סדרות ערוץ הופ!
אמיליאנו סאלה

אמיליאנו ראול טפרל סאלה (בספרדית: Emiliano Raúl Taffarel Sala; 31 באוקטובר 1990 – 21 בינואר 2019) היה כדורגלן ארגנטינאי ששיחק בעמדת החלוץ.

== קריירה ==
סאלה נולד בעיירה קולולו (Cululú) בפרובינציית סנטה פה בארגנטינה, למרסדס והורסיו, אח לדריו ולרומינה. אביו עבד כנהג משאית. מאוחר יותר עברה המשפחה לפרוגרסו. סאלה עבר בגיל 15 לקבוצת הנוער של מועדון בורדו מליגת העל הצרפתית. לאחר שלא מצא את מקומו בקבוצת הצמרת הצרפתית, עבר מספר עונות בהשאלה עד שנמכר בשנת 2015 לנאנט. בעונתו הראשונה בליגה הצרפתית במדי נאנט הצטיין החלוץ הארגנטינאי וכבש 12 שערי ליגה ב-19 משחקים בלבד, גם בעונתו האחרונה בנאנט כבש 12 שערים ב-19 משחקים בלבד. יכולותיו הגבוהות הביאו למכירתו בינואר 2019 לקבוצת קארדיף סיטי מהפרמייר ליג תמורת שיא מועדון של 18 מיליון ליש"ט.

== היעלמותו ומותו ==
שרידי המטוס שנמצאו
לאחר החתימה על חוזה לשלוש עונות וחצי במדי קבוצת קארדיף סיטי, היה סאלה אמור להגיע לקארדיף במטוס פרטי חד-מנועי מסוג "פייפר מליבו" , אך נעלם ב-21 בינואר 2019 יחד עם הטייס שהיה עמו במטוס. החשש היה שהמטוס התרסק בדרכו מצרפת לאנגליה וששניהם נהרגו. לאחר שלושה ימים הוכרז כי החיפושים אחרי השניים נפסקו, וכי הסיכוי למצוא אותם בחיים אפסי.

בהקלטה שפורסמה ב-23 בינואר 2019 על ידי עיתון הספורט הארגנטינאי "אולה" (Olé) , מדבר סאלה כשהוא על המטוס באמצעות הודעת שמע בוואטסאפ במשך 53 שניות: 

ב-30 בינואר 2019 נמצאו כמה משרידי המטוס. ב-3 בפברואר 2019 נמצא המטוס מרוסק באיי התעלה. ב-4 בפברואר 2019 נמצאה גופה בין שרידי המטוס.

ב-8 בפברואר אישרו חוקרי המשטרה כי הגופה שנמצאה שייכת לסאלה, וכי הוא נהרג מיד בהתרסקות המטוס. נכון ל-18 בפברואר 2019, גופתו של הטייס לא נמצאה.

הלווייתו של סאלה נערכה בעיר נעוריו פרוגרסו ב-16 בפברואר 2019.

==תגובות==
לאחר היעלמותו ביצעו שחקנים ומחנות אוהדים ממספר קבוצות מחוות לזכרו.

לאחר שהוכרז על מותו בצורה רשמית, מועדונים ומספר רב של שחקנים ושחקני עבר פרסמו הודעות אבל ברשתות החברתיות. קבוצת הכדורגל של נאנט אף שינתה את תמונת הפרופיל שלה בטוויטר לתמונתו של סאלה.

ב-10 בפברואר 2019, במשחק שהיה משחקה הראשון של נאנט לאחר שהוכרז רשמית על מותו של סאלה, כל הכרטיסים לאוהדים להתמודדות הזאת נמכרו בתשעה יורו, כמספר חולצתו של סאלה, ובמועדון הבטיחו כי אף שחקן לא ילבש יותר את המספר הזה. במהלך הטקס השחקנים לבשו חולצות שחורות עם שמו של סאלה בגבם, וקיימו דקה של מחיאות כפיים. בדקה התשיעית הקהל הקדיש לחלוץ המנוח שיר.

ב-12 בפברואר 2019, בתחילת המשחק בין מנצ'סטר יונייטד לפריז סן-ז'רמן שפתח את משחקי שמינית גמר ליגת האלופות, הקדיש הקהל דקת דומיה ומחיאות כפיים לזכרו.

== קישורים חיצוניים ==

* 
* 
* 
* 

== הערות שוליים ==

קטגוריה:חלוצי כדורגל ארגנטינאים
קטגוריה:כדורגלנים ארגנטינאים
קטגוריה:כדורגלני בורדו
קטגוריה:כדורגלני אורליאן
קטגוריה:כדורגלני שאמו ניור
קטגוריה:כדורגלני קן
קטגוריה:כדורגלני נאנט
קטגוריה:הרוגי תאונות אוויריות
קטגוריה:אישים שנעלמו ואותרו
קטגוריה:כדורגלנים שמתו במהלך הקריירה
קטגוריה:ארגנטינאים שנולדו ב-1990
קטגוריה:ארגנטינאים שנפטרו ב-2019
יוחנן יוסף מזרחי

יוחנן (יוסף) מזרחי (שממה) (ה'תר"ס, 1900, אורמיה איראן - י"ז בשבט ה'תרצ"ח, 18 בינואר 1938, ירושלים) היה איש ציבור בשכונת בית ישראל החדשה, מחללי מאורעות תרצ"ו-תרצ"ט.

==ביוגרפיה	==
יוחנן מזרחי (שממה) בן שרה ויוסף מזרחי נולד בשנת ה'תר"ס, 1900, באזור אורמיה שבצפון איראן, אז בשליטת הטורקים העותמאנים.

בשנת 1914 עלה לארץ ישראל בגפו ממניעים ציוניים. הוא עשה דרכו ברגל, עם עוד משפחות, דרך עיראק וסוריה, ולבסוף התיישב בירושלים. למד תקופה מסוימת בתלמוד תורה, אך כבר בגיל צעיר החל לעסוק במסחר ובפעילות ציבורית. בהשפעתו עלו ארצה גם אחיו ואחותו.

בשנת 1923 התחתן. היה חבר בארגון ההגנה והתנדב כשוטר מוסף במשטרת ירושלים - דבר שאפשר לו לסייע ליהודי העיר גם בעת עוצר.

הוא נתמנה להיות מוכתר שכונת בית ישראל החדשה. פתח בית-מסחר למנופקטורה (בדים ותפירה) בעיר, ששירת יהודים וערבים. תרם תרומות רבות לבית הכנסת "יבנה" בשכונת בית ישראל רחוב הרב שמשון אהרון פולנסקי, שבו שימש כגבאי.

ביום ח' בשבט ה'תרצ"ח, כאשר היה בדרכו לעיר העתיקה לשם גביית חובות מתושבים ערבים, נורה בקרבת תחנת משטרת בית הסראייה מן המארב ונפצע קשה. עשרה ימים נאבק על חייו. ביום ט"ז בשבט (או י"ז בשבט) ה'תרצ"ח (18 בינואר 1938) מת מפצעיו. הוא השאיר אישה בהיריון, ארבעה בנים, בת, שני אחים ואחות.

מזרחי נקבר בחלקת הקדושים שבבית-העלמין שעל הר הזיתים. על מצבתו כתוב: "מצבת קבורת הקדוש יוחנן בן יוסף מזרחי (שממה), נפצע מהמארב על ידי מרצחים בירושלים העתיקה, ביום ח' שבט תרצ"ח, נפטר ט"ז שבט תרצ"ח תנצב"ה". בהלווייתו השתתפו ראשי המוסדות הלאומיים ובאי כוח של עדות שונות והושמעו קריאות כלפי המשטר הבריטי בצפייה שידאג למצות את הדין עם האשמים. מספר חודשים לאחר מותו, נעצר ערבי החשוד ברצח שלו ובמספר מקרי רצח נוספים של יהודים.

מזרחי מונצח באנדרטה בהר הרצל בלוח מס' 81. עיריית ירושלים קבעה על שמו רחוב בשכונת בית ישראל.

==קישורים חיצוניים==
* [http://www.jpress.nli.org.il/Olive/APA/NLI_heb/SharedView.Article.aspx?href=DAV%2F1938%2F01%2F19&id=Ar00717&sk=3899DEDF וירושלים מלווה את קרבנה החדש], דבר, 19 בינואר 1938.
* [http://www.jpress.nli.org.il/Olive/APA/NLI_heb/SharedView.Article.aspx?href=HBKR%2F1938%2F04%2F04&id=Ar00109&sk=D1B0E60F נעצר חשוד ברצח מזרחי בירושלים], הבוקר, 04 באפריל 1938.

==הערות שוליים==

קטגוריה:אנשי העלייה השנייה
קטגוריה:ירושלים: אישים
קטגוריה:חללי היישוב במרד הערבי הגדול
קטגוריה:לוחמי ההגנה
קטגוריה:נוטרים
קטגוריה:יהודים הקבורים בהר הזיתים: חלקת הקדושים
קטגוריה:ארץ-ישראלים שנולדו ב-1900
קטגוריה:ארץ-ישראלים שנפטרו ב-1938
פלישה עולמית: קרב לוס אנג'לס

פלישה עולמית: קרב לוס אנג'לס (באנגלית: Battle: Los Angeles) הוא סרט מדע-בדיוני אמריקאי משנת 2011 בבימויו של ג'ונתן ליבסמן.

הסרט מתרחש בלוס אנג'לס ועוקב אחרי סמל של חיל הים אותו מגלם אהרון אקהארט, אשר מוביל מחלקה של נחתים אמריקאים, שהצטרפו לאנשי צבא אחרים, בלחימה נגד חוצנים שפולשים לכדור הארץ.

צילום הסרט החל בספטמבר 2009, והוא יצא לאקרנים בארצות הברית ב-11 במרץ 2011. הסרט גרף 211.8 מיליון דולרים ברחבי העולם. הוא הופץ ב-DVD ו-Blu-ray ב-14 ביוני 2011.

== עלילה ==
עלילת הסרט נפתחת כאשר מייקל נאנס (ארון אקהרט), סמל מחלקה בחיל הנחתים שעוטר בכוכב הכסף על גבורתו במלחמת עיראק ומוצב בגדוד השני ברגימנט הנחתים החמישי שבקמפ פנדלטון, קליפורניה, מחליט לפרוש לאחר עשרים שנות שירות. יום לאחר שהוא מודיע על פרישתו לרב-סמל הגדודי פלשו חייזרים לכדור הארץ, והחלו לתקוף ערים מרכזיות הסמוכות לחוף במטרה להשמיד את האנושות. הנחתים, ובהם המחלקה שבה משרת נאנס כסמל נשלחים לפנות את האזרחים ולבלום את הפלישה. תחת אש נדרש נאנס להתמודד עם מפקד המחלקה, לוטננט מרטינז, החדש והלא מנוסה, ועם מתח בינו לבין חלק מחיילי המחלקה שנוטרים לו על פעולותיו בקרב בעיראק כנגד מחבלים במהלכו נהרגו חלק מחייליו.

==קישורים חיצוניים==

* .

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי פעולה אמריקאיים
קטגוריה:סרטי צבא
קטגוריה:סרטי 2011
קטגוריה:סרטי מדע בדיוני אמריקאיים
קטגוריה:סרטי פלישות חוצנים
קטגוריה:סרטי מפלצות
קטגוריה:סרטים שצולמו בלואיזיאנה
קטגוריה:סרטי מדע בדיוני מ-2011
אוט לפלנד

אוט לפלנד (באסטונית: Ott Lepland; נולד ב-17 במאי 1987) הוא זמר אסטוני.

==ביוגרפיה==
לפלנד נולד בטאלין ומילדותו החל לשיר, בשנים 1995 ו-1996 הוציא ארבעה אלבומים עם שירי ילדים, הוא למד בבית ספר למוזיקה בטאלין ובנוסף למד שנים רבות נגינה בפסנתר.

ב-2009 השתתף בתוכנית "Eesti otsib superstaari", הגרסה האסטונית של אמריקן איידול שם העפיל למקום הראשון.

הוא גילם את טרוי בולטון במחזמר היי סקול מיוזיקל בתיאטרון המוזיקלי לנוער של אסטוניה, ב-2010 יצא אלבומו שנקרא על שמו.

ב-2012 השתתף ב-Eesti Laul, קדם האירוויזיון האסטוני, וזכה במקום הראשון עם השיר "Kuula" (הקשב); השיר סיים במקום השישי בגמר אירוויזיון 2012.

==קישורים חיצוניים==

* 

* [https://www.bbc.co.uk/music/artists/f4328b3c-375a-448d-a67b-3b46c8e9950c אוט לופלנד באתר BBC MUSIC]

==הערות שוליים==

קטגוריה:זמרים אסטונים
קטגוריה:זוכי אסטי לאול
קטגוריה:נציגי אסטוניה באירוויזיון
קטגוריה:משתתפי אירוויזיון 2012
קטגוריה:אסטונים שנולדו ב-1987
סנדרה אוקסנריד

סנדרה אוקסנריד (בשוודית: Sandra Oxenryd; נולדה ב-1 באוקטובר 1982) היא זמרת שוודית.

==ביוגרפיה==
אוקסנריד נולדה במחוז ורמלנד, שוודיה. בגיל 11 החלה להופיע כזמרת בטלוויזיה הציבורית של שוודיה. בגיל שמונה זכתה במקום השני בתחרות חיקויים כשחיקתה את הזמרת קרולה.

ב-2005 זכתה בתוכנית המציאות "Fame Factory", לאחר זכייתה הוציאה את אלבומה הראשון.

ב-2006 נענתה להצעה להשתתף בתחרות האסטונית לבחירת נציג המדינה לאירוויזיון, שם השתתפה עם השיר "Through My Window" והגיעה למקום הראשון. בסופו של דבר השיר לא עלה לגמר באירוויזיון עצמו וזאת על אף שהיה שיר מועדף ואהוב בקרב קהל רב.

היא ביצעה קאבר לשיר של קרולה "Främling" מאירוויזיון 1983.

ב-2008 ניסתה לייצג את פולין באירוויזיון.

בנוסף לקריירת המוזיקה היא גם למדה כלכלה.

==קישורים חיצוניים==

* [https://rateyourmusic.com/artist/sandra_oxenryd סנדרה אוקסנריד] באתר rateyourmusic.com
* [https://www.ohtuleht.ee/198137/sandra-oxenryd-kui-umbrikusse-jai-veel-kolm-riiki-tunnetasin-et-see-voib-olla-lopp Sandra Oxenryd: Kui ümbrikusse jäi veel kolm riiki, tunnetasin, et see võib olla lõpp]. 20. mai 2006

קטגוריה:זמרות שוודיות
קטגוריה:נציגי אסטוניה באירוויזיון
קטגוריה:משתתפי אירוויזיון 2006
קטגוריה:שוודיות שנולדו ב-1982
ספקס (תיאטרון)

הצגת הספקס Uarda בסטוקהולם על ידי סטודנטים מלונד
ספקס (בשוודית: Spex) היא צורת תיאטרון קומי חובבני המבוצעת על ידי סטודנטים בשוודיה וחלקים מפינלנד. לערים אוניברסיטאיות כגטבורג, לונד, אופסלה ולינשפינג יש מסורת ארוכת שנים בספקס.

המילה ספקס באה קרוב לוודאי מסלנג למילה הלטינית spectaculum (מופע).

==היסטוריה==
המופעים הראשונים של הספקס החלו במחצית המאה ה-16 באופסלה. סטודנטים שלמדו לטינית, תרגלו את השפה על ידי הצגת מחזות קלאסיים אותם הם כינו ספקס. היות שבאותה תקופה כל הסטודנטים היו גברים, גם תפקידי נשים בוצעו על-ידם. עם הזמן החלו לכתוב את המחזות והם נעשו יותר ויותר הומוריסטים. הספקס קיבל את צורתו המודרנית באוניברסיטת אופסלה במחצית המאה ה-19. הוא הגיע להלסינקי שבפינלנד בתחילת המאה ה-20.

בשנת 1975 הופיעו נשים לראשונה בספקס בלונד. מסורת חילוף המינים ממשיכה עד היום.

==מאפיינים==
ספקס הם תמיד הפקות חובבניות, כתובות ומבוצעות על ידי סטודנטים. לרוב זהו מחזמר עם להיטים להם נכתב טקסט חדש ודיאלוגים בחרוזים. יש דגש על סאטירה ופרודיה ופעמים רבות יש להם נושא היסטורי בו משולבות דמויות עכשוויות.

הקהל משתתף באופן בולט: לרשותו עומדות מספר פקודות והוא יכול לדרוש לבצע סצנה אחורנית, בהילוך איטי או בשפה אחרת. כאשר קטע מוצא חן בעיני הקהל, הוא יכול לבקש לחזור עליו והשחקן אמור לבצע את הקטע תוך אלתור.

ספקס בחרוזים נקרא "ספקס של אופסלה" ואילו ספקס עם דיאלוג אבסורדי נקרא "הספקס של לונד".

הספקס של אוניברסיטת אלטו בהלסינקי (Fyysikkospeksi) מתורגמים לאנגלית בהופעות מקומיות או בשוודיה.

==גיקל==
גיקל (Gyckel או Jyckel ) שפירושו מוקיונות הוא סוג של ספקס המבוצע באירוע סטודנטים בשם גאסק (Gasque). הוא מורכב משיר או מערכון ואורך מספר דקות. הכללים הבלתי כתובים הם שגיקל צריך להיכתב על ידי מבצעיו במיוחד לאירוע ולכלול הומור ציני או מיני. אם האירוע כולל מספר פקולטות, מקובל שכל פקולטה תציג גיקל משלה.

הגאסק הוא מסיבת סטודנטים מסורתית עם קוד לבוש, שירי שתייה וארוחת ערב. כאשר הן מאורגנות בתחילת השנה, מטרתן לקשר בין הסטודנטים. לעיתים קיים אולם מיוחד של עמותות הסטודנטים הקרוי בשם זה. האיות כ Gasque, במקום האיות השוודי הצפוי Gask, מרמז לאופי הסטודנטיאלי של המילה. מסיבה פחות רשמית היא סלאסק (Slasque) המציינת את תום הבחינות.

==קישורים חיצוניים==

*[https://web.archive.org/web/20190123225135/https://www.uu.se/en/about-uu/traditions/student-spexes/ ספקס באוניברסיטת אופסלה]
*[http://blogs.studyinsweden.se/2015/03/10/attending-spex-in-swedish/ כתבה על ספקס] 

קטגוריה:אמנות הבמה
קטגוריה:תיאטרון
קטגוריה:תיאטרון שוודי
קטגוריה:תיאטרון פרינג'
יחסי מונגוליה–קנדה

יחסי קנדה-מונגוליה הם יחסי חוץ בין קנדה ומונגוליה. שתי המדינות כוננו יחסים דיפלומטיים ב-30 בנובמבר 1973. קנדה מיוצגת במונגוליה באמצעות שגרירות מאז 2008. במונגוליה יש שגרירות באוטווה, ובשנת 2002 פתחה קונסוליית כבוד בטורונטו. אף על פי שקנדה ומונגוליה הקימו קשרים דיפלומטיים ב-1973, התקיימו קשרים אד-הוק ופעילויות קלות בין שתי המדינות בעיקר באמצעות אגודת קנדה-מונגוליה, שהתפרקה ב-1980. כאשר מונגוליה הקימה ממשלה דמוקרטית בשנת 1991 לאחר קריסת ברית המועצות, קנדה החלה לתמוך במונגוליה בפעילויות התורמים באמצעות המרכז לחקר הפיתוח הבינלאומי, הסוכנות הקנדית לפיתוח בינלאומי וכמה ארגונים לא ממשלתיים.

== דיפלומטיה ==
הבניין ששימש בעבר את הקונסוליה הקנדית באולן בטור, מונגוליה
האירועים הבאים אירעו עם כינון יחסים דיפלומטיים:
* 1973 - הוקמו יחסים דיפלומטיים
* 2002 - הקונסוליה הכובשת של מונגוליה נפתחה בטורונטו
* 2003 - הקונסוליה של כבוד של מונגוליה נפתחה קלגרי, אלברטה
* 2008 - השגרירה הראשונה של קנדה במונגוליה אנה ביוליק הציגה את תעודותיה לנשיא מונגוליה.

== ביקורים ממלכתיים ==
* 1994 - Tserenpiliyn Gombosuren, שר החוץ של מונגוליה ביקר בקנדה.
* 2004 - הנשיא המונגולי נצגין באגאבנדי ביקר רשמית 7 ימים בקנדה בשנת 2004. לאחר פגישה עם ראש הממשלה פול מרטין, המנהיגים הצהיר כי קבוע שאחרי מפגש בין שני השולחנות העגולים - המונגולי והקנדי יש לדון בעצם היחסים בין שתי המדינות ותחומים הדדיים אחרים שצריכים להתקיים.
* ספטמבר 2010 - ביקור של ראש ממשלת מונגוליה, סוחבאטרין בטבולד באוטווה, טורונטו וונקובר
* אוקטובר 2013 - מושל קנדה, הגנרל דייוויד ג'ונסטון, ערך ביקור ממלכתי במונגוליה.
* יולי 2014 - שר החוץ של קנדה, ג'ון ביירד, ערך ביקור רשמי במונגוליה.

== הסכמים ==
* ב-2002 איגוד התיירות של מונגוליה וארגון התיירות האקולוגית הבריטי חתם על הסכם. הוא נחתם על ידי א. דמדינסורן, נשיא איגוד התיירות של מונגוליה, ושגריר בריטניה, פיליפ רוזה.

== מסחר ==
קנדה היא המשקיעה השנייה בגודלה במונגוליה. ישנן 20 חברות כרייה ונכון לשנת 2008 השקיעו כ 400 מיליון דולר במונגוליה.

== קישורים חיצוניים ==
* [https://web.archive.org/web/20080525142755/http://geo.international.gc.ca/cip-pic/geo/mongolia-en.aspx משרד החוץ הקנדי והסחר הבינלאומי על היחסים עם מונגוליה]
* [https://web.archive.org/web/20120205235350/http://www.mongolembassy.org/?q=en%2Fnode%2F50 שגרירות מונגולית באוטווה]
* [http://www.facebook.com/home.php#!/group.php?gid=101652329880231 בוגרים קנדים של מונגוליה]
== הערות שוליים ==

קטגוריה:דפים עם תרגומים שלא נסקרו
סלטזאוריים

שחזור של [[סלטזאורוס.]]
שלד של [[רפטוזאורוס.]]
סלטזאוריים (שם מדעי: Saltasauridae) היא משפחת דינוזאורים ארוכי צוואר מקבוצת הזאורופודים, טיטאנוזאורים אשר חיו בקרטיקון עליון, לפני כ-85.8 עד 66 מיליון שנה, תקופת הכחדת הקרטיקון הגדולה. מאובניהם נמצאו באמריקה הצפונית והדרומית ובאירואסיה.

בני קבוצה זו היו דינוזאורים גדולים, מקרוביו של הארגנטינוזאורוס העצום והיו בעלי צוואר ארוך וראש קטן בעל כרבולת עם שיניים קטנות שנועדו לתלוש עלי עצים. הרוקזאורוס היה מהקטנים שבהם והגיע עד לאורך של שמונה מטרים. האלמוזאורוס שאולי השתייך למשפחת האנטארקטוזאוריים, הגיע לאורך של מעל 30 מטרים והיה מהגדולים שבבני המשפחה, וגם מהאחרונים מביניהם.

למרות גודלם הם נרדפו על ידי ציידים גדולים ממשפחת האבליזאוריים והקרכרודונטוזאוריים וחלק מבנה המשפחה היו בעלי שריון עצם מחוזק. ייתכן שהם גם חיו בקבוצות גדולות שעזרו להדוף טורפים ולגונן על צעירים.

==מיון==
**סוג Balochisaurus?
**סוג Dongyangosaurus
**סוג Marisaurus?
**סוג Yongjinglong
**סוג Yamanasaurus
**סוג פרליטיטאן (Paralititan)?
*תת-משפחה Opisthocoelicaudiinae
**סוג אלמוזאורוס (Alamosaurus)?
**סוג בוראלוזאורוס (Borealosaurus)
**סוג אופיסטוקוליקאודיה (Opisthocoelicaudia)
*תת-משפחה Saltasaurinae
**סוג Bonatitan
**סוג Brasilotitan?
**סוג Isisaurus?
**סוג לוריקוזאורוס (Loricosaurus)?
**סוג Microcoelus?
**סוג Neuquensaurus
**סוג רפטוזאורוס (Rapetosaurus)
**סוג Rocasaurus
**סוג סלטזאורוס (Saltasaurus)
**סוג Trigonosaurus?
**סוג Uberabatitan?

==קישורים חיצוניים==

*
טורף ברשת

טורף ברשת הוא ספר הנכתב על ידי הסופרת דנה אבירם, שיצא לאור בשנת 2010 על ידי "הוצאת אגם".

הספר נכתב מאסכולתה של ניצן חן, תלמידת כיתה ה' ממודיעין, ועוסק בחייה, המשתלבים לסירוגין עם פעילותה בפורום "חברים ברשת" במחשב.

== תקציר ==
ניצן חן בת ה־11 היא תלמידת כיתה ה' ממודיעין. היא מתוארת כ"ממוצעת", מעין צלם עמה קוראי הספר יוכלו להזדהות. תלמידי כיתתה של ניצן מתנכלים לה ומתעמרים בה, בשל היותה מפותחת מבנות גילה. היא מהווה מושא לקלס וקבס ומתמודדת עם דחייה חברתית. עקב כך, היא מוצאת מפלט באתר "חברים ברשת", בו היא נתקלת בבן גילה המציג את עצמו כ"אודי", ובפניו היא נפתחת. ניצן שומרת על הקשר בינה לבין "אודי" בחשאיות, ואינה מספרת עליו לאף אחד, מלבד חברתה הקרובה רוני, במהלך הסיפור. במהלך הידברותם של השניים, "אודי", חברה האינטרנטי של ניצן, משתמש במניפולציות רגשיות על מנת לגרום לה לדבר איתו, ואף טווה סיפור חיים קודר של ממש. בשלהי הספר, הוא מציע לה להיפגש עמו, אלא שבעת הפגישה מתברר כי הוא אינו כפי שהציג את עצמו, וכוונותיו לגביה אחרות לחלוטין.לבסוף דוב שהוא בעצם אודי מזמין אותה לבית קפה בקניון הם נפגשים. לאחר מכן אמא של ניצן גילתה על כך והתקשרה מהר למשטרה. כאשר המשטרה הגיעה היא עצרה את דוב, וזהו סוף הסיפור.

== דמויות ==
* ניצן חן – ילדה בגיל 11, הלומדת בכיתה ה' במודיעין. הסיפור מסופר מנקודת מבטה וסובב סביבה. ניצן נאלצת להתמודד עם התפתחות גופה בגיל ההתבגרות, הן באספקט הדימוי העצמי והן באספקט החברתי. לניצן שתי חברות אשר נטשוה.
* דב/אודי חמודי – פדופיל בשנות ה-40 לחייו. מתחזה לאודי חמודי, ילד בכיתה ו' שגר בירושלים ועובד בשוק מחנה יהודה בירקנייה. מתכתב עם ניצן ברשת החברתית "פייסבוק" ללא ידיעתה של ניצן שהוא מבוגר. בסוף הספר נכנס לכלא. הדמות של דב מבוססת על אדם אמיתי שהכירה דנה אבירם, משוררת הספר תוך עבודתה במשטרה בשם חיים (ככול הנראה).
* רוני מור – חברתה של ניצן, אשר מתעניינת במשחק הכדורגל ואף בעלת ביצועים מרשימים בו. רוני מצטיירת בעיני החברה כ"עוף מוזר", ונוטים לחשוב כי בשל אהבתה לכדורגל, אינה "נשית". רוני אמיצה ועזת מצח, ואף לא פעם יוצאת להגנתה של ניצן, כאשר מתנכלים לה.
* אורן אביבי – בן כיתתה של ניצן. נחשב ל"מלך" הכיתה, מושא תיעובה של ניצן (בשל התעמרותו בה) ומושא אהבתה של רוני בהיחבא.
* שי – בן של החברים של הוריה של ניצן. גדלו ביחד וכעת לומדים באותה כיתה, אלא שכעת שי נמנה בין המתנכלים לניצן (בשל השתייכותו לחבורתו של אורן אביבי). שי היה בעבר מושא אהבתה של ניצן, אלא שנטישתו הותירה בה אכזבה וכעס כלפיו.
* ערן חן – ערן הוא אחיה הבכור של ניצן, מתואר כ"בדרן". ברבות הסיפור, משניצן נכספת לפנות לאחיה לעזרה, הוא יוצא ל"טרק" (טיול בהרים), ואינו זמין אליה. כך, היא נאלצת להתמודד עם המאורעות שהיא חווה בכוחות עצמה.
* אורלי חן – אמה של ניצן. בעלת שיער בהיר ומרכיבה משקפיים כחולים. נחשבת ל"דברנית", משום שהיא מרבה לספר לאחרים את סודותיה של בתה, ניצן.

== קישורים חיצוניים ==
*[https://simania.co.il/bookdetails.php?item_id=904395 טורף ברשת], באתר סימניה

קטגוריה:ספרים בעברית
קטגוריה:ספרי הוצאת אגם
קטגוריה:ספרי 2010
קטגוריה:ספרי ילדים ונוער בעברית
פונטיאק פאתפיינדר

פונטיאק פאתפיינדר (באנגלית: Pontiac Pathfinder) היא מכונית סלון מתוצרת חטיבת הרכב פונטיאק, מבית ג'נרל מוטורס, אשר יוצרה בקנדה בין השנים 1953–1958 (משנת המודל 1954).

==תצורות==
* 2 דלתות - סלון.
* 4 דלתות - סלון.
* 2 דלתות - סטיישן (6 נוסעים). 
* 4 דלתות - סטיישן (6 נוסעים).
* 3 דלתות - מסחרית.

==נתונים==
* יוצרו 5,512 יחידות, מתוכן 1,383 יחידות בתצורה מסחרית.
* שלדת הרכב התבססה על שלדת שברולט.
* מנוע קדמי.
* מנוע הנעה אחורית.

== תמונות ==
<gallery mode="packed" heights="120">
קובץ:'55 Pontiac Pathfinder (Cruisin' At The Boardwalk '11).jpg | "פונטיאק פאתפיינדר", 4 דלתות, שנת 1955
קובץ:'55 Pontiac (Auto classique VAQ Mont St-Hilaire '11).jpg | "פונטיאק פאתפיינדר", 4 דלתות, שנת 1955
קובץ:1956 Canadian Pontiac Pathfinder Sedan Delivery.jpg | "פונטיאק פאתפיינדר", 3 דלתות - מסחרית
קובץ:'58 Pontiac Pathfinder (Cruisin' At The Boardwalk '10).jpg | "פונטיאק פאתפיינדר", 2 דלתות, שנת 1958
</gallery>

==ראו גם==

==קישורים חיצוניים==

* 
* 
* 

==הערות שוליים==

קטגוריה:מכוניות סלון
קטגוריה:מכוניות סטיישן
קטגוריה:מכוניות מסחריות
קטגוריה:דגמי מכוניות שהושקו ב-1953
קטגוריה:מכוניות אמריקאיות
קטגוריה:כלי רכב המיוצרים בקנדה
פאתפיינדר
קים באטן

ג'יין קימברלי "קים" באטן (באנגלית: Jane Kimberley "Kim" Batten; נולדה ב-29 במרץ 1969) היא אתלטית עבר אמריקאית, סגנית אלופה אולימפית (אטלנטה 1996), אלופת עולם (גטבורג 1995), אלופת פאן אמריקה (מאר דל פלאטה 1995), 6 פעמים אלופת ארצות הברית (1991, 1994–1998) ושיאנית עולם כ-8 שנים בריצת 400 מטר משוכות. בעלת התוצאה הרביעית בריצה זו בכל הזמנים.

== ביוגרפיה ==
באטן נולדה וגדלה במקריי, ג'ורג'יה.

באליפות העולם שנערכה בטוקיו, יפן בשנת 1991 סיימה באטן במקום חמישי בריצת 400 מטר משוכות בתוצאה של 53.98 שניות.

באליפות העולם שנערכה בשטוטגרט, גרמניה בשנת 1993 סיימה באטן במקום רביעי בריצת 400 מטר משוכות בתוצאה של 53.84 שניות.

===אלופת עולם ושיאנית עולם===
באליפות העולם שנערכה בגטבורג, שוודיה בשנת 1995 זכתה באטן במדליית זהב בריצת 400 מטר משוכות בשיא עולם חדש של 52.61 שניות, מאית השנייה בלבד מהר יותר מבת ארצה טניה בופורד-ביילי (52.62 שניות) ודיון המינגס מג'מייקה (53.48 שניות). שתי האמריקאיות רצו מהר יותר משיא העולם בן השנתיים של סאלי גנל מבריטניה (52.74 שניות). שיאה זה החזיק מעמד כ-8 שנים ונשבר על ידי יוליה פצ'ונקינה מרוסיה (52.34 שניות, הנוכחי 2019).

===סגנית אלופה אולימפית===
באולימפיאדת אטלנטה (1996) זכתה באטן במדליית כסף בריצת 400 מטר משוכות בתוצאה של 53.08 שניות, אחרי דיון המינגס (52.82 שניות) ולפני טוניה ביופורד-ביילי (53.22 שניות).

באליפות ארצות הברית שנערכה באינדיאנפוליס, אינדיאנה בשנת 1997 זכתה באטן במדליית זהב בריצת 400 מטר משוכות בתוצאת השנה בעולם 52.97 שניות. באליפות העולם שנערכה באתונה, יוון בשנת 1997 היא זכתה בשתי מדליות, כסף וארד. מדליית כסף בריצת שליחות 4x400 מטר בתוצאה של 3:21.03 דקות, אחרי גרמניה (3:20.92 דקות) ולפני ג'מייקה (3:21.30 דקות) ומדליית ארד בריצת 400 מטר משוכות בתוצאה של 53.52 שניות, אחרי נזיאה בידואן ממרוקו (52.97 שניות) ודיון המינגס (53.09 שניות) ובכך לא הצליחה להגן על תוארה.

במסגרת סבב הגביע העולמי שנערך במונקו בשנת 1998 קבעה באטן בריצת 400 מטר משוכות את תוצאת השנה בעולם 52.74 שניות ובהמשך הסבב שנערך בציריך, שווייץ אותה שנה היא קבעה בריצה זו תוצאה של 52.84 שניות.

באולימפיאדת סידני (2000) סיימה באטן במקום 12 בריצת 400 מטר משוכות בתוצאה של 55.73 שניות.

== שיאיה האישיים ==
* ריצת 100 מטר: 11.74 שניות (1998)
* ריצת 100 מטר משוכות: 13.06 שניות (1991)
* ריצת 200 מטר: 23.52 שניות (1997)
* ריצת 400 מטר: 50.61 שניות (1998)
* ריצת 400 מטר משוכות: 52.61 שניות (1995), שיא עולם בעבר

==קישורים חיצוניים==

קטגוריה:אצניות אמריקאיות
קטגוריה:רצות משוכות אמריקאיות
קטגוריה:שיאניות עולם אמריקאיות: אתלטיקה
קטגוריה:אלופות עולם באתלטיקה
קטגוריה:אתלטיות באולימפיאדת אטלנטה (1996)
קטגוריה:אתלטיות באולימפיאדת סידני (2000)
קטגוריה:אתלטיות אולימפיות אמריקאיות
קטגוריה:בוגרות אוניברסיטת המדינה של פלורידה
קטגוריה:בוגרי אוניברסיטת המדינה של פלורידה
קטגוריה:זוכות מדליית כסף אולימפית אמריקאיות: אתלטיקה
קטגוריה:אמריקאיות שנולדו ב-1969
קטגוריה:אמריקאים שנולדו ב-1969
נחום דובער שניאורסון

רבי נחום דובער שניאורסון (ה'תר"ב, בלובביץ' - ח' בכסלו ה'תרנ"ו, 25 בנובמבר 1895, קייב) היה האדמו"ר השני מצ'רנוביל-אוברוץ' (אוורוטש).

==ביוגרפיה==
נולד בשנת ה'תר"ב לאדמו"ר הרב יוסף יצחק שניאורסון (בן הצמח צדק), ולחנה (בת הרב יעקב ישראל טברסקי) בן הזקונים לאביו ואמו. רבי נחום דובער היה אחיה של הרבנית שטערנא שרה, אשת אדמו"ר הרש"ב.

אביו שימש אדמו"ר בעיר אוברוץ', לחסידות צ'רנוביל-אוברוץ' ולאחר פטירת אביו מילא נחום דובער את מקומו. בהנהגתו נהג כדרך אביו וניהל חצר בסגנון חסידויות צ'רנוביל-פולין, ולא בדרכה של חסידות חב"ד, כסגנון סבו רבי יעקב ישראל טברסקי, ולא כסגנון סבו הצמח צדק. תשע עשרה שנה נשא באדמו"רות אוורוטש.

הוא התחתן בשנת תרט"ז עם בתו של דוד משה פרלוב מקוידינוב (בן לאדמו"ר שלמה חיים פרלוב מקוידינוב).

בחודשים האחרונים לחייו חלה ונסע לעיר קייב, לאחר כמה חודשים עבר שם ניתוח ונפטר כמה לאחר הניתוח, ביום ח' בכסלו ה'תרנ"ו, נקבר בקייב. היה אדמו"ר בין השנים תרל"ז-תרנ"ו

חתנו הראשון הוא קרוב משפחתו דרך אשתו - רבי שלמה חיים פרלוב מקוידנוב (בנו של אהרן פרלוב מקוידנוב) שהמשיך אותו באדמורו"ת מאז שחמיו נפטר עד שהוא עצמו נפטר, לאחרי שנה בלבד, והיה האדמו"ר השלישי מאוורוטש. חתנו השני הוא גם קרוב משפחתו דרך אשתו, רבי נח יוסף בועז שהמשיך את האדמורו"ת לאחר פטירת גיסו, והיה האדמו"ר הרביעי מאוורוטש.

לנחום דובער היו שלוש בנות, כל חתניו היו קרובים שלו; חתנו השלישי היה בעל בתו בתיה, הוא היה בן דוד ראשון של יצחק דובער, שמו הוא רבי מנחם מנדל שניאורסון בן המהר"ש.

==לקריאה נוספת==
*עמרם בלוי, ממלא מקומו: רבי נחום דובער, בתוך: היכל הבעש"ט גיליון כ' (שנה ה גיליון ד, תשס"ח) עמודים קנח-קסג.
*שד"ב לוין, מבית הגנזים תש"ע, הוצאת קה"ת, עמודים; שכז-שכח

==הערות שוליים==

קטגוריה:אדמו"רים
קטגוריה:אדמו"רי בית צ'רנוביל
קטגוריה:משפחת טברסקי: ענף צ'רקס-שניאורסון
קטגוריה:משפחת שניאורסון
קטגוריה:אזרח נכבד לדורותיו (של האימפריה הרוסית)
קטגוריה:אישים שנולדו בלובביץ'
קטגוריה:ילידי 1842
קטגוריה:נפטרים ב-1895
קיילי קוסמטיקה

קיילי קוסמטיקה
קיילי קוסמטיקה (באנגלית: kylie cosmetics) היא חברת קוסמטיקה אמריקאית בייסודה ובבעלותה של קיילי ג'נר. המותג התחיל בשם "Kylie Lip Kits" ובפברואר 2016, שם החברה שונה ל-Kylie Cosmetics, לאחר ההשקה הבינלאומית והמוצלחת של ערכת השפתיים של קיילי (The Kylie Lip Kit) בנובמבר 2015. החברה מוכרת שלל של מוצרי איפור כגון; אודמים, תוחמים, צלליות, מברשות איפור ומוצרי הצללה.

בשנת 2018 המגזין פורבס (Forbes) העריך את שווי החברה בלמעלה מ-800 מיליון דולר.

== רקע ==
בשנת 2014, חתמה קיילי ג'נר עם "Seed Beauty", חברה בבעלותם של האחים נלסון, אשר עזרה לג'נר לבנות את המותג שלה עוד בראשית דרכו. בריאיון למגזין פורבס (Forbes), סיפרה ג'נר כי ההשראה עבור מוצרי הבכורה של המותג הגיעה מתוך חוסר הביטחון הממושך שלה מאז ילדותה לגבי גודל השפתיים שלה. את 15,000 ערכות השפתיים הראשונות, מימנה ג'נר בסך של 250,000 דולר מתוך רווחי הדוגמנות שלה. המוצר, ערכות השפתיים של קיילי (The Kylie Lip Kit), הופיע לראשונה בשנת 2015. אתר האינטרנט בו נמכר המוצר קרס והמלאי אזל תוך פחות מדקה.

בשנת 2015, אמה של ג'נר, קריס ג'נר, הכניסה את פלטפורמת המסחר אלקטרוני הקנדית שופיפיי (Shopify), כדי לייעל את הפעילות האסטרטגית של החברה. לאור ההצלחה הרבה לה המותג זכה, הייצור הוגדל לכ-500,000 ערכות שפתיים. בשנה וחצי הראשונות מאז הקמתה, החברה הניבה הכנסות של 420 מיליון דולר.

קיילי קוסמטיקה מתנגדת לניצול בעלי חיים וגילויי אכזריות כלפיהם בתעשיית היופי ולכן מוצרי החברה לא נבדקים על בעלי חיים ולא כוללים בתוכם מוצרים מהחי.

== שיתופי פעולה ==
במהלך פעילות החברה, נעשו שיתופי פעולה רבים הכוללים גם את אחיותיה: קורטני קרדשיאן, קלואי קרדשיאן, קים קרדשיאן-ווסט ואף אמה - קריס ג'נר.
* בנובמבר 2016, קיילי הודיעה על שיתוף הפעולה הראשון בשם: Koko X Kyile, שנעשה ביחד עם אחותה למחצה, קלואי קרדשיאן.
* באפריל 2017, נעשה שיתוף פעולה נוסף של החברה בשם: KKW X Kylie, ביחד עם אחותה למחצה, קים קרדשיאן-ווסט.
* באפריל 2018, קיילי הכריזה על שיתוף פעולה של החברה בשם: Kourt X Kylie, ביחד עם אחותה למחצה הגדולה, קורטני קרדשיאן.
* במאי 2018, קיילי ואמה קריס ג'נר הכריזו על שיתוף פעולה בשם: "Mother's Day collection" שיצא במיוחד לרגל יום האם.
* בספטמבר 2018, נעשה שיתוף פעולה בין קיילי לחברתה הטובה ג'ורדן וודס, בשם: Kylie X Jordyn.

== שיווק ==
קיילי קוסמטיקה משתמשת ברשתות החברתיות כמו אינסטגרם וסנאפצ'אט כדי לשווק את מוצריה. לחשבונות המדיה החברתית של קיילי עוקבים רבים, ובהם נעשים טיזרים למוצרים עתידיים וקידומי מכירות ויזואליים למוצרים קיימים שאליהם העוקבים נחשפים.

== ביקורת ==
השקת קולקציית הסומקים במרץ 2017, עוררה זעם בקרב המדיה החברתית. רבים - ביניהם הורים רבים של מעריצים צעירים, טענו כי השמות אשר ניתנו למוצרים הם פרובוקטיביים מידיי, בהתחשב בכך שחלק מהצרכנים הם ילדים.

בדצמבר 2017, קיילי קוסמטיקה השיקה קולקציה בשם: The Silver Series collection, ביניהם סט של 16 מברשות איפור במחיר של 360 דולר. המחיר הגבוה עבור המוצר התסיס והכעיס אנשים רבים שטענו כי המחיר אינו תואם את איכות המוצר, ביניהם מאפרים וכוכבי רשת מוכרים. למרות המחלוקת בעקבות המחיר הגבוה, לא נעשה שינוי במחיר המוצר.

== קישורים חיצוניים ==
* 
* [https://www.instagram.com/kyliecosmetics/ Kylie Cosmetics instagram]

== הערות שוליים ==

קטגוריה:חברות קוסמטיקה
אלן מקלאוד קורמאק

אלן מקלאוד קורמאק (אנגלית: Allan McLeod Cormack; 23 בפברואר 1924 - 7 במאי 1998) היה פיזיקאי מדרום אפריקה, שזכה בפרס נובל לפיזיולוגיה או לרפואה ב-1979 (עם גודפרי האונספילד) עבור תרומתו להמצאת המכשיר CT.

== רקע ==
אלן מקלאוד קורמאק נולד ביוהנסבורג בדרום אפריקה, הוא למד בתיכון "רונדבוך בויז" שבעיר קייפ טאון. הוא למד באוניברסיטת קייפ טאון, שם קיבל תואר ראשון בפיזיקה ב-1944, ותואר שני בקריסטלוגרפיה ב-1945. אלן למד לדוקטורט שלו בין 1947–1949 באוניברסיטת קיימברידג`. אחרי שהתחתן בשנת 1950, חזר קורמאק לאוניברסיטת קייפטאון ושימש במשרת מרצה. לאחר שהוצעה לו שנת שבתון בהרווארד בין השנים 1956 ל-1957, הוא ואשתו הסכימו לעבור לארצות הברית ושם הפך לפרופסור באוניברסיטת "טופץ" בסתיו 1957. קורמאק הפך לאזרח אמריקאי בשנת 1966.

== מחקריו ==
אף על פי שעבד בעיקר על פיזיקת חלקיקים, ההתעניינות הצדדית של קורמאק בטכנולוגיית צילום הרנטגן גרמה לו לפתח תרשימים תאורטיים של סריקת CT .CT היא סריקה המבוססת על צילומי רנטגן רבים שמייצרים תמונות מפורטות ומדויקות של איברי הפנים. קורמאק החל לעבוד על פרויקט זה בתחילת 1956 באוניברסיטת קייפטאון ובבית החולים "גרוטה שור" (Groote Schuur) והמשיך לעבוד על הפרויקט באמצע 1957 לאחר שחזר מהשבתון שלו.

הממצאים והתוצאות של מחקריו התפרסמו בשני מאמרים בכתב העת של פיזיקה יישומית בשנים 1963 ו-1964. בתחילה מחקרים אלו לא משכו תשומת לב מצד הקהילה המדעית עד שגודפרי האונזפילד והקולגות שלו השתמשו במאמרים אלה כדי לבנות את מכונת ה-CT הראשונה שנבנתה בשנת 1971, ובכך הפכו את ממצאיו של קורמאק למציאות. בגין הישגים אלו, פרס נובל לרפואה הוענק לו במשותף עם האונספילד בשנת 1979.

== פרסים ==
קורמאק קיבל את פרס נובל ל"פיזיולוגיה או רפואה" עבור הרחבת האפשרויות של שימוש במכשיר ה-X RAY ולתרומתו לפיתוח מכשיר ה-CT. הוא קיבל רק חצי מן הפרס מפני שעבודתו הייתה פיתוח של שיטות החישוב אשר מאוחר יותר סייעו לפיתוח מכשיר ה-Computered tomography אשר נותן סריקה תלת־ממדית של גוף האדם ועוזר לאבחן סוגי סרטן שונים.

קורמאק זכה במדליה הלאומית למדע ב-1990. ב-13 בנובמבר, באותה שנה, היה טקס הענקת הפרס שבו נאם הנשיא של ארצות הברית באותו זמן, ג'ורג' הרברט ווקר בוש, ואמר: "לכבוד תרומתו למדע ובמיוחד יצירת המכשיר CT. לכבוד עבודתו כמורה לסטודנטים וכאיש משכיל."

קורמאק נפטר ב-7 במאי 1998 לאחר שחלה בסרטן והשאיר אחריו את אשתו ברברה אשר מתה בשנת 2010.

==קישורים חיצוניים==

* 
* 

== הערות שוליים ==

קטגוריה:פיזיקאים אמריקאים
קטגוריה:בוגרי אוניברסיטת קייפטאון
קטגוריה:בעלי תואר דוקטור מאוניברסיטת קיימברידג'
קטגוריה:מהגרים מדרום אפריקה לארצות הברית
קטגוריה:זוכי פרס נובל לפיזיולוגיה או לרפואה
קטגוריה:אמריקאים שנולדו ב-1924
קטגוריה:אמריקאים שנפטרו ב-1998
ייזיס

ייזיס (Adidas Yeezy) הוא מותג של אופנת רחוב שנוצר עקב שיתוף פעולה בין חברת האופנה הגרמנית, אדידס, לבין המוזיקאי והמעצב האמריקאי, קניה וסט. החברה ידועה בציבור הרחב בעיקר בזכות הנעליים האקסקלוסיביות שלה.

לפני שהחל שיתוף הפעולה בין וסט לאדידס, וסט שיתף פעולה עם מספר חברות אופנה אחרות, ביניהן נייקי, שיצרה שלושה דגמים של נעליים במסגרת שיתוף הפעולה עמו. שיתוף הפעולה בין אדידס ווסט החל ב-29 ביוני 2016. הוא הסתיים באוקטובר 2022, בעקבות התבטאויות אנטישמיות של וסט ודברי שנאה אחרים שפרסם. אנליסטים העריכו שמכירות המותג הגיעו לכ-2 מיליארד דולר בשנה, כ-10% מסך ההכנסות של אדידס, והחברה צפתה שביטול המותג יעלה לה כ-250 מיליון אירו ב-2022.

== רקע שיתוף פעולה ==
ייזי זברה 350 v2
ייזיס הוא מותג אשר החל בתור קונספט שנולד משיתוף פעולה בין הראפר קניה וסט לבין נייק. שיתוף פעולה זה כשל לאחר שמנכ"ל נייק לא הסכים לדבר עם קנייה בטלפון. קנייה אמר: "הוא בסך הכל נתן לי לבנות בשבילו משהו".

לאחר שעזב את נייק לא ניגש ישר לאדידס אלא החל במשא ומתן עם החברה "פומה". ניסיון זה בסופו של דבר לא צלח וסט אף אמר כי "מי שלא נתן לו לעבוד בפומה צריך להביא לפיטורו לאות הצלחת המותג". לאחר כישלון המשא ומתן ניגש וסט לאדידס והציע את שיתוף הפעולה להשקת המותג, ההחלטה על שיתוף הפעולה אושרה ב-8 בפברואר 2015.

=== ביגוד ===
הקולקציה הראשונה של הביגוד של ייזיס תחת המותג של אדידס הושקה ב-29 באוקטובר 2015. הקולקציה  הראשונה הייתה בעלת מאפיינים צבאיים, ושווקה לייצור בשיטת ה-"ready to wear" (המוכן ללבישה), כלומר בגדים המיוצרים במפעלים שמטרתם היא לזרז תהליכי ייצור ולהוריד עלויות ומידותיהם מתאימות לרוב האנשים. בריאיון ללנדר לני מקלווי סיפר וסט כי  דיבר עם לואי ויטון על שיתוף פעולה ביניהם להשקת קו ביגוד אלא שהעסקה לא אושרה על ידי הדירקטוריון של לואי ויטון.

=== הנעלה ===
בין הדגמים הפופולריים של ייזיס ניתן למצוא את הייזיס 350, ייזיס 350 v2, ייזיס 700, ייזיס 700 v2, ייזיס 500.

== שיטת המכירה ==
שיטת המכירה של ייזיס מבוססת על ייצור מוגבל וקנייה בזמן מוגבל. רכישת הנעליים מתבצעת ב"דרופ". "דרופ" היא מכירה זמנית בעלת כמות מוגבלת של זוגות נעליים המתבצעת לרוב כל כמה חודשים על ידי אדידס או קניה וסט באתר הפרטי שלו, ונגמרת לאחר מספר דקות מזמן התחלתה לאור הכמות הנמוכה שנמכרת לציבור על ידיהם. כמו כן, יש שווקים אינטרנטיים ומכירות יד שנייה של אנשים שהצליחו לשים את ידיהם על הנעליים בדרכים שונות, לרוב על ידי השגת הנעליים מדרופים.

שוק הזיופים בתחום זה הוא רחב.

==קישורים חיצוניים==
* 

== הערות שוליים ==

קטגוריה:מותגי הנעלה
קטגוריה:קניה וסט
אייריס 7

אסטרואיד אייריס 7 הוא אסטרואיד גדול בחגורת האסטרואידים המקיף את השמש בין מאדים לצדק. הוא האובייקט הרביעי הבהיר ביותר מתוך האסטרואידים בחגורה המרכזית.

אייריס מסווג כאסטרואיד מסוג S, כלומר קבוצת אסטרואידים המורכבים ממינרלים ותחמוצת סיליקון ובעלי הרכב סלעי. כ-17 אחוז מהאסטרואידים משתייכים לסוג זה. זמן הקפתו סביב השמש הוא 3.69 שנים בקוטר של כ-200 ק"מ.

== גילוי ושמו ==
אייריס מספר 7 התגלה ב-13 באוגוסט 1847 בלונדון על ידי האסטרונום הבריטי ג'ון ראסל הינד. מנהל החברה המלכותית האסטרונומית, אשר גם מצא בין השנים 1847- 1854 סך הכל עשרה כוכבים קטנטנים. שמו של האסטרואיד ניתן לו על שמה של איריס אלת הקשת בענן במיתולוגיה היוונית, אשר שימשה גם כשליחת האלים.

== מאפיינים ==
=== גאולוגיה ===
איריס הוא אסטרואיד מסוג S. על פני השטח שלו ניתן להבחין בהבדלים אולבודיים, הבדלים הנוגעים למידת ההחזריות של קרינה מהאסטרואיד. בסך הכל השטח הוא בהיר מאוד והוא ככל המשוער מורכב מתערובת ברזל, ניקל, מתכות ומגנזיום, ברזל סיליקטים. הדינמיקה הפלנטרית גם מצביעה על כך שהוא צריך להיות מקור משמעותי של מטאוריטים. בין אסטרואידים מסוג S איריס מדורג במקום החמישי בקוטר ממוצע אחרי יונו, ג'ונו, אמפיטריט והרקולינה.

=== בהירות ===
המשטח הבהיר של אייריס והמרחק הקטן מהשמש הופכים אותו לאובייקט הרביעי הבהיר ביותר בחגורת האסטרואידים אחרי וסטה, קרס ופאלאס. הוא ניחן בדרגת בהירות של +7.8, אשר דומה לזה של נפטון, מה שמאפשר בקלות לצפות בו באמצעות משקפת מרוב הניגודים. ברמות ניגוד אופייניות הוא מגדיל את השוליים הגדולים יותר. עם זאת ברמות ניגודים נדירות יותר ליד איריס יכול להגיע לגודל של +6.7 (בפעם הבאה ב-31 באוקטובר 2017 הוא יגיע לגודל +6.9).

=== סיבוב ===
תצפיות וניתוחים שונים מצביעים על כך שלאייריס צורה זוויתית מסוימת. בנוסף ניתוח הקואורדינטות האליפטיות שלו בצירוף נתונים נוספים מעלה כי בחצי הכדור של אייריס השמש אינה שוקעת בקיץ ואינה זורחת בחורף. כך שבגוף חסר אוויר זה הטמפרטורה מתקיימת בהבדלים גדולים מאוד.

==קישורים חיצוניים==

== הערות שוליים ==

קטגוריה:אסטרואידים
הדינוזאורים של בריטניה

הדינוזאורים של בריטניה (באנגלית: Dinosaur Britain) היא תוכנית טלוויזיה מדעית דוקומנטרית בריטית של רשת ITV אשר עוסקת בדינוזאורים שחיו על אדמת בריטניה. התוכנית כוללת 2 פרקים באורך 45 דקות ששודרו בין ה-31 באוגוסט ל-1 בספטמבר 2015.

התוכנית מוגשת בידי המגישה אלי הריסון אשר נוסעת ברחבי בריטניה לאזורים בהם התגלו דינוזאורים שונים ונחקרו, מלווה בפלאונטולוג דין לומקס. לצידם נראים דינוזאורים מונפשים המהלכים ברחבי בריטניה.

==פרקים==
#בפרק הראשון הריסון נוסעת לעבר המוזיאון להיסטוריה של הטבע, בו היא נפגשת עם לומקס והשניים בוחנים את עצמותיו של הבריוניקס שהתגלה במחוז סארי והוא מוצג על שפת התמזה, מחפש דגים למאכל. משם היא ממשיכה לאוקספורד, שם נחקרים עצמות המגלוזאורוס של תור היורה, הדינוזאור הראשון שנחקר וקיבל שם, והוא משתולל ברחובות ומבריח אנשים. הדינוזאור השני שקיבל שם היה האיגואנודון, אך מראהו השתנה במהלך השנים. בפארק קריסטל פאלאס שבלונדון ישנם מוצגי איגואנודונים לא-עדכניים שמדמים אותו לטורף ארבע-רגלי אך שהיה הרביור בעל זיז עצם בקצה כפותיו והוא נע על שתיים. בתצורות סטונהנג' נראים פרטי נודטיס טורף ומשוחזר מותו של הסקלידוזאורוס שטבע לאורך חופי דרום בריטניה.
#בפרק השני הריסון שטה על אגם ומגלה פלסיוזאורוס מתחתיה רודף אחרי דגים. היא מגיעה לאי סקאי ולאי וייט בהם היא פוגשת בפרטי צטיוזאורוס בעל צוואר וזנב ארוכים ואצ'ינודון שהיה דומה ליצור צמחוני אך אולי היה אוכל-כול. הריסון פוגשת את החוקר דארן נאיש, אשר משחזר לה משרידי מאובנים את הקרב הפרהיסטורי בין הנאוונאטור למנטליזאורוס, בסופו הנאוונאטור הצליח לטרוף את אחד הצמחונים. בהמשך היא חוקרת את מאובני הדסנתרורוס ואת קרובו העתיד של הטירנוזאורוס רקס האמריקאי - הפרוצרטוזאורוס, שחי בבריטניה של היורה. לבסוף היא מתלווה לחוקר שמצא דינוזאור טורף חדש מהטריאס שעוד לא קיבל שם (כיום הדינוזאור קיבל שם - דרקורפטור).

==קישורים חיצוניים==

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות טלוויזיה על דינוזאורים
אן באול

אן באול (בקוריאנית: 안바울; נולד ב-25 במרץ 1994) הוא ג'ודוקא דרום-קוריאני אשר מתחרה בקטגוריית המשקל עד 66 ק"ג.

אן התחרה פעמיים במשחקים האולימפיים. בריו דה ז'ניירו 2016 זכה במדליית הכסף ובטוקיו 2020 במדליית הארד.

אן מחזיק בשלוש מדליות מאליפויות העולם, מדליית זהב (2015) ושתי מדליות ארד (2018 ו-2022). במשחקי אסיה זכה במדליית זהב (2018) ובאוניברסיאדה זכה במדליית זהב בקוואנגג'ו 2015.

אן זכה במדליות רבות בתחרויות מהסבב העולמי בהן שמונה מדליות זהב; שתיים בטורנירי מאסטרס, ארבע בטורנירי גראנד סלאם ושתיים בטורנירי גראנד פרי.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2015
| גראנד סלאם
| אבו דאבי
| איחוד האמירויות
|-
| 2016
| גראנד פרי
| דיסלדורף
| 
|-
| 2016
| מאסטרס
| גוודלחרה
| 
|-
| 2018
| גראנד סלאם
| פריז
| 
|-
| 2020
| גראנד פרי
| תל אביב
| 
|-
| 2020
| גראנד סלאם
| פריז
| 
|-
| 2021
| מאסטרס
| דוחה
| 
|-
| 2021
| גראנד סלאם
| טשקנט
| 
|}

==קישורים חיצוניים==

==הערות שוליים==

קטגוריה:ג'ודוקא דרום קוריאנים
קטגוריה:אלופי עולם בג'ודו
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:דרום קוריאנים שנולדו ב-1994
ענקי עידן הקרח

ענקי עידן הקרח (באנגלית: Ice Age Giants) היא תוכנית טלוויזיה דוקומנטרית ששודרה בערוציי חברת ה-BBC: BBC Two ו-BBC Two HD וכן בערוץ דיסקברי בין מאי ליוני 2013. הסדרה בת 3 פרקים באורך 60 דקות, המוגשת בידי החוקרת הבריטית ד"ר אליס רוברטס.

סדרה זו מציגה במחקרים לצד הנפשה של היצורים הגדולים, המגה-פאונה, שחיה בסוף הפליסטוקן בעידן הקרח האחרון.

==פרקים==
#ארץ שן-החרב: באמריקה הצפונית של עידן הקרח לפני 40,000 שנה כיסו קרחונים גדולים את פני היבשת ובאזורים מסוימים היו בעובי של 3 ק"מ. למרות זאת שרדו בה מבחר גדול של יצורים ענקיים, ביניהם הסמילודון בעל ניבי החרב שצד בלהקות טרף גדול, ממותות ענקיות שרעו בערבות, סוסי פליוהיפוס קדומים, עצלני נות'רותריופס שהיגרו מדרום ובאזורים הלחים והחמימים יותר של אריזונה שלטו הגליפטודונים המשוריינים.

#ארץ דוב המערות: ברחבי אירופה וסיביר שלפני 20–30 אלף שנה שלט טורף גדול נכחד במרחבי הקרח - דוב המערות הענקי שאולי לא היה אוכל בשר מובהק. לצידו חיו אריות אירופאים, שניהם גדולים בהרבה מקרוביהם החיים. עדויות למאבקים בין שני הטורפים מוצאת אליס רוברטס וצוותה במערה בטרנסילבניה. באזורים אלה שוטטו גם קרנפים צמרירים וממותות צמריות שהיו תחת מתקפה של אנשים קדומים - הניאנדרטלים שחיו באירופה הקדומה עד שנכחדו בידי האנשים המודרניים.
#אחרוני הענקים: בעידן הקרח האחרון כיסו קרחוני ענק את מרבית שטחי אמריקה הצפונית ואירואסיה אך הם אכלסו מגוון של חיות ענק מממותות, מסטודונים, סוסים, סמילודונים וקרנפים לאורך הערבות הקפואות. עם זאת לאחר שהקרח הפשיר נעלמו אחרוני ענקים אלה מהאדמה. הסיבות לכך הם שונות: מהמסה שגרמה להצפה עצומה של מכתשים בהם חיו ממותות ומסטודונים או להתקררות והתייבשות רחבה של אזורים חמימים בהם חיו גליפטודונים ועצלני ענק. יצורים אחרים הצליחו לשרוד את הבעיות הללו אך נכחדו עקב הגעה של יונק חדש לאמריקה - האדם המודרני, אשר מוביל גם את המינים ששרדו (כמו הביזונים) בדרכם להכחדה נוספת.

==ראו גם==
* העולם החדש הפראי
== קישורים חיצוניים ==

קטגוריה:תוכניות תעודה של ה-BBC
קטגוריה:סדרות טלוויזיה בריטיות שעלו לשידור בשנות ה-2010
קטגוריה:ערוץ דיסקברי
קטגוריה:סרטי תעודה על בעלי חיים פרהיסטוריים
יאנוס (ירח)

אפתימאוס (משמאל למטה), כפי שצולמו על ידי הגשושית קאסיני-הויגנס ב-20 במרץ 2006, 4 חודשים לאחר שהתחלפו במסלולם. הקרבה שלהם היא אשליה אופטית, ולמעשה יאנוס בצילום נמצא 40,000 ק"מ רחוק יותר מהגשושית מאשר אפתימאוס.]]
המחשה של מסלוליהם המתחלפים של יאנוס ושל אפתימאוס
יאנוס (באנגלית: Janus) הוא אחד מירחיו של כוכב הלכת שבתאי. שמו ניתן לו על שם האל המיתולוגי יאנוס.

== גילוי ומקור השם ==
יאנוס התגלה על ידי אודולין דולפוס ב-15 בדצמבר 1966, וקיבל את הכינוי ss2 ירח נוסף של שבתאי התגלה שלושה ימים אחריו ובהתחלה התבלבלו בינו לבין יאנוס בגלל המסלול המשותף שהם חולקים רק ב-1978 הבחינו ביניהם.

ב-1983 התקבל השם הקבוע של יאנוס, על שמו של אל השערים וההתחלות שהיה בעל שני פנים, אחד מביט לעבר והשני לעתיד. היה תחילה ויכוח גדול לגבי השם.

== תכונות ==
ליאנוס יש מכתשים שמגיעים לקוטר של עד 30 ק"מ.
פני השטח שלו מעידים על כך שיאנוס נוצר עוד לפני הירח השני של שבתאי – פרומיתאיאוס אך לאחר פנדורה. צפיפותו של יאנוס היא מאוד נמוכה, הטמפרטורה בו נמוכה ביותר ולכן הוא קפוא ונקבובי. כוח המשיכה שלו הוא 0.016 מטר לשנייה בריבוע. מסה: 2.01*10^18 – מסה די קטנה ביחס לירחים במערכת השמש (למשל מסת הירח שלנו גדולה פי כ-36,000 מאשר מסת יאנוס). נפחו הוא כ-5,731,893 (פי כ-383 פחות מן נפחו של הירח שלנו).
== מסלול ==
המרחק הממוצע שלו משבתאי בזמן הקפתו הוא 151,472 קילומטרים.

לפי קפלר הירח הפנימי ישלים את מסלולו מהר יותר בגלל שהיש לו פחות היקף להשלים - כאשר הירח הפנימי חולף על פני הירח החיצוני הם משפיעים כבידתית על כל אחד מהם ולכן מקבלים מומנטום.

פעם ב-4 שנים יאנוס ואפימתאוס מחליפים מסלולים כלומר הירח החיצוני (הרחוק משבתאי) מתחלף עם הירח הפנימי (הקרוב לשבתאי) ביעילות בצורה בה הם לא מאבדים מומנטום. מסלול מסוג זה נקרא מסלול משותף (Co-orbital) – וזוהי הדוגמה היחידה לכך במערכת השמש.

ההפרש בין רדיוס ההקפות של יאנוס ואפיתמאוס סביב שבתאי הוא פחות מ-50 ק"מ.

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:ירחי שבתאי
טוניה בופורד-ביילי

טוניה איווט בופורד-ביילי (באנגלית: Tonja Yvette Buford-Bailey; נולדה ב-13 בדצמבר 1970) היא אתלטית עבר אמריקאית, זוכת מדליית ארד אולימפית (אטלנטה 1996), סגנית אלופת עולם (גטבורג 1995) וסגנית אלופת פאן אמריקה (מאר דל פלאטה 1995) בריצת 400 מטר משוכות. במשך 8 שנים הייתה בעלת התוצאה השנייה בטיבה בריצה זו בכל הזמנים וכיום (2019) בעלת התוצאה החמישית בריצה זו בכל הזמנים.

== ביוגרפיה ==
בופורד-ביילי נולדה וגדלה בדייטון, אוהיו.

באולימפיאדת ברצלונה (1992) סיימה בופורד-ביילי במקום עשירי בריצת 400 מטר משוכות בתוצאה של 55.04 שניות.

באליפות העולם שנערכה בשטוטגרט, גרמניה בשנת 1993 סיימה בופורד-ביילי במקום חמישי בריצת 400 מטר משוכות בתוצאה של 54.55 שניות.

===סגנית אלופת עולם===
באליפות העולם שנערכה בגטבורג, שוודיה בשנת 1995 זכתה בופורד-ביילי במדליית כסף בריצת 400 מטר משוכות בשיא אישי חדש של 52.62 שניות, מאית השנייה איטי מבת ארצה קים באטן שקבעה שיא עולם חדש של 52.61 שניות, שתיהן רצו מהר יותר משיא העולם בן השנתיים של סאלי גנל מבריטניה (52.74 שניות). במדליית ארד זכתה דיון המינגס מג'מייקה (53.48 שניות).

===מדליית ארד אולימפית===
באולימפיאדת אטלנטה (1996) זכתה בופורד-ביילי במדליית ארד בריצת 400 מטר משוכות בתוצאה של 53.22 שניות, אחרי דיון המינגס (52.82 שניות) וקים באטן (53.08 שניות).

באליפות העולם שנערכה באתונה, יוון בשנת 1997 סיימה בופורד-ביילי במקום שישי בריצת 400 מטר משוכות בתוצאה של 54.77 שניות.

באולימפיאדת סידני (2000) סיימה בופורד-ביילי במקום 18 בריצת 400 מטר משוכות בתוצאה של 57.02 שניות.

באליפות העולם שנערכה באדמונטון, קנדה בשנת 2001 סיימה בופורד-ביילי במקום רביעי בריצת 400 מטר משוכות בתוצאה של 54.55 שניות, 4 מאיות השנייה איטי ממדליית ארד.

== חיים אישיים ==
בופורד-ביילי נישאה לשחקן הפוטבול המקצועני ויקטור ביילי, ולשניים שני ילדים, ויקטוריה וויקטור ביילי ג'וניור.

== שיאיה האישיים ==
* ריצת 400 מטר משוכות: 52.62 שניות (1995)

==קישורים חיצוניים==

קטגוריה:אצניות אמריקאיות
קטגוריה:רצות משוכות אמריקאיות
קטגוריה:אתלטיות באולימפיאדת ברצלונה (1992)
קטגוריה:אתלטיות באולימפיאדת אטלנטה (1996)
קטגוריה:אתלטיות באולימפיאדת סידני (2000)
קטגוריה:אתלטיות אולימפיות אמריקאיות
קטגוריה:זוכות מדליית ארד אולימפית אמריקאיות: אתלטיקה
קטגוריה:בוגרות אוניברסיטת אילינוי באורבנה-שמפיין
קטגוריה:בוגרי אוניברסיטת אילינוי באורבנה-שמפיין
קטגוריה:אמריקאיות שנולדו ב-1970
קטגוריה:אמריקאים שנולדו ב-1970
תהליל

תהליל (בערבית: تهليل) הוא מושג בדת האסלאם, אשר מתאר את השימוש במשפט "לַא אִלָהַ אִלַּא אללָּה" (שמשמעותו "אין אלוהּ מלבד אללה") במטרה לזכור את אללה ולהתמקד בו.

מקור המילה הוא בשורש "הלל" (هَلَّلَ), שמשמעותו "להלל".

==קישורים חיצוניים==

== הערות שוליים ==

קטגוריה:אסלאם
קלמן וסג"ל

קלמן וסג"ל הייתה תוכנית אקטואליה יומית המוגשת בידי אראל סג"ל וקלמן ליבסקינד בערוץ כאן 11, החל מינואר 2019. שם התוכנית מבוסס על שני המגישים שלה. בצורתה היא דומה לתוכנית ריקלין ושות מערוץ 20, בה אראל סג"ל הנחה, עד שעזב את הערוץ בסוף 2018. לעיתים מוגשת התוכנית בהחלפת אחד מהמגישים על ידי ליאת רגב או תמר אלמוג. התכנית ירדה מהמסך באוקטובר 2020, עם חזרתו של אראל סג"ל לערוץ 20.

התוכנית שודרה בכל יום ב-19:00 למשך 50 דקות לפני המהדורה המרכזית בערב. מאפריל 2019 עברה התוכנית לשעה 17:55.

בימי חמישי הוגשה התוכנית על ידי ליאת רגב לבדה, והיא נקראת ביום זה "חמישי בשש".

==קישורים חיצוניים==
* 
* 
* 
* 
* 

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:כאן 11: תוכניות וסדרות
גביע המדינה בכדורסל 1984/1985

גביע המדינה בכדורסל לעונת 1984/1985 היא התחרות ה-25 מאז היווסדו של המפעל.

מכבי תל אביב זכתה בגביע המדינה ה-21 בתולדותיה, לאחר ניצחון בגמר על מכבי חיפה.

== סיבוב ראשון ==
{| class="wikitable"
!קבוצה א'
!תוצאה
!קבוצה ב'
|-
|הפועל איתן גבת
|91-82
|הפועל עפולה/ העמק
|-
|מכבי נתניה
|77-84
|הפועל מעוז חיים
|-
|אליצור קריית אונו
|94-97
|הפועל גליל עליון
|-
|מכבי חדרה
|83-80
|מכבי רמת גן
|-
|אליצור נתניה
|132-71
|מכבי תל אביב
|-
|מכבי קריית ביאליק
|107-63
|בית"ר תל אביב
|-
|הפועל שער הנגב
|115-73
|הפועל חולון
|-
|הפועל עין דור
|105-61
|הפועל קריית גת
|-
|בית"ר ירושלים
|91-60
|הפועל רמת גן
|-
|מכבי ראשון לציון
|115-83
|מכבי חיפה
|-
|הפועל נהריה
|103-68
|הפועל גן שמואל
|-
|מכבי דרום תל אביב
|93-73
|הפועל חיפה
|-
|הפועל גבעתיים
|132-61
|הפועל תל אביב
|-
|הפועל ירושלים
|58-73
|הפועל כנרת
|-
|מכבי קריית מוצקין
|56-85
|א.ס אשקלון
|-
|הפועל עפולה יזרעאל
|0-2 (טכני)
|א.ס אור יהודה
|}

== שמינית הגמר ==
{| class="wikitable"
!קבוצה א'
!תוצאה
!קבוצה ב'
|-
|מכבי נתניה
|74-86
|הפועל עפולה יזרעאל
|-
|מכבי חיפה
|86-91
|הפועל תל אביב
|-
|אליצור קריית אונו
|98-75
|הפועל גן שמואל
|-
|הפועל קריית גת
|103-81
|מכבי רמת גן
|-
|מכבי תל אביב
|91-110
|בית"ר תל אביב
|-
|הפועל חיפה
|75-98
|מכבי קריית מוצקין
|-
|הפועל ירושלים
|103-57
|הפועל רמת גן
|-
|הפועל חולון
|0-2 (טכני)
|הפועל עפולה/ העמק
|}

== רבע הגמר ==
{| class="wikitable"
!קבוצה א'
!תוצאה
!קבוצה ב'
|-
|מכבי חיפה
|84-100
|הפועל חיפה
|-
|מכבי תל אביב
|86-100
|הפועל רמת גן
|-
|מכבי רמת גן
|86-96
|הפועל גן שמואל
|-
|מכבי נתניה
|121-79
|הפועל חולון
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|מכבי חיפה
|89-91
|מכבי רמת גן
|ארי רוזנברג 27 / דורון ג'מצ'י 34
|-
|מכבי תל אביב
|84-111
|הפועל חולון
|מיקי ברקוביץ' 28 / מוטי דניאל 20
|}

== הגמר ==
מכבי תל אביב (מאמן צביקה שרף) זכתה בגביע המדינה ה-21 בתולדותיה לאחר ניצחון על מכבי חיפה (מאמן פיני גרשון), תוך שהיא משיגה את פער הנקודות (40) הגבוה ביותר בתולדות משחקי גמר הגביע.

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/130 עמודים 258-261]
*[https://www.youtube.com/watch?v=BTWI4lBBNDE גמר גביע המדינה 1985, מכבי תל אביב - מכבי חיפה 81:121], ערוץ היוטיוב של מכבי תל אביב

== הערות שוליים ==

קטגוריה:1984 בישראל: ספורט
קטגוריה:1985 בישראל: ספורט
קטגוריה:תחרויות כדורסל ב-1984
קטגוריה:תחרויות כדורסל ב-1985
קטגוריה:עונות בגביע המדינה בכדורסל